 நாலாவது பெண், நாதாங்கி முளைக்கும் திக்கு இல்லை.  நாலு அடி அடித்துப் போர்மேல் போட்டாயிற்று.  நாலு ஆறு கூடினால் பாலாறு.  நாலு கரண்டி நல்லெண்ணெய்; நாற்பத்தாறு தீவட்டி; வாரார் ஐயா சுப்பையா; வழிவிடடி மீனாட்சி.  நாலு காரை கூடினால் ஒரு பழுதை.  நாலு கால் சோமாரியும் ஒரு காலிலே இறங்கினாற் போல.  நாலு காலிலே நரி கள்ளன்; இரண்டு காலிலே இடையன் கள்ளன்.  நாலு செத்தை கூடினது, ஒரு கத்தை.